Pulyka (Gobbler)

**"Hülye madár! Maradj távol a bogyóktól!"**

*-Wilson*

A **Pulykák (Gobbler)** passzív lények, melyek megeszik a Bogyókat (Berries), és mindenféle gyümölcsöt és zöldséget, beleértve a Mandragórát (Mandrake) is. A Bogyós Bokrokból (Berry Bush) kiugorva jelennek meg. A Pulykák 10% eséllyel jelennek meg a bokrokból, miután azokról a játékos leszedni a bogyókat; beleértve a földalatti bokrokat is. A Pulykák haláluk után két Csirkecombot (Drumstick) dobnak.

 Viselkedés

A Pulykák minden irányba el kezdenek futkosni, és közben próbálják megenni a közeli bogyókat a bokrokról, és a leesett gyümölcsöket és zöldségeket. Gyorsan tönkretehetik a játékos bogyó farmját. A Pulykák megeszik a Gomba (Mushroom) fejeket, és a Mandragórát (Mandrake) is. Ha egy Pulyka megeszik egy mandragórát, akkor elalszik tőle. A Pulykák annyi élelmet esznek, amennyit csak akarnak (nincs korlátozva, hogy éppen mennyit ehetnek).

A Pulykák elszaladnak amikor a játékos, vagy egyes lények a közelükbe mennek. Ők sokkal gyorsabbak, mint a játékosok, így szinte lehetetlen őket közelharci fegyverekkel legyőzni, csak ha sikerül őket sarokba szorítani. Amikor egyedül vannak, lassan sétálgatnak, és keresik az élelmet. Amikor észreveszik az ételt, odasétálnak hozzá, és elfogyasszák, ha viszont egy bogyós bokrot vesznek észre, akkor futva fogják azt megközelíteni. Szürkületkor és Éjszaka a Pulykák pánikolni kezdenek és egy közeli bogyós bokor felé futnak, majd belebújnak és elalszanak. Amennyiben egy bizonyos idő eltelik, és a Pulykák még mindig nem találtak menedéket, a földre fekszenek és ott alszanak. Felébrednek, ha egy lény túl közel kerül hozzájuk, vagy ha megtámadják őket.

A Pulykák alkonyatkor és éjszaka is megjelenhetnek, viszont ilyenkor egyből el is rejtőznek a bokrokban (Ekkor nem fogyasztanak el semmilyen élelmet). Emiatt azt javasoljuk, hogy a bogyók összegyűjtését alkonyatkor, vagy este végezzük el.

 Vadászat

A Pulykák a legtöbb zöldséget és gyümölcsöt elfogyasztják (pl.: Répákat (Carrot), Kukoricákat (Corn), vagy Bogyókat), melyek a földön vannak.

A Pulykák nem válogatósak, így akár megeszik a mérgező Vörös Gombákat (Red Mushroom) is a földről. Ha egy Pulyka megeszik egy ilyen gombát, akkor -20 egészség pontot veszít, így a harmadik fogyasztásnál meg fog halni.

A legtöbb karakterrel, ha kétszer eltaláljuk a Pulykákat a Bumeránggal (Boomerang) , akkor megölhetjük őket. Wendy, Wes, és az éhes Wolfgang karakterekkel 3 találat szükséges, valamint az Erős Formában lévő Wolfganggel elég egy találat is. Miután egyszer eltaláljuk őket, nem fognak elmenekülni; ez teszi őket könnyű célponttá a második (és a harmadik) ütéskor. Akár bele is kergethetjük őket egy Fog Csapdába (Tooth Trap) is, amely egy ütésből megöli őket.

Ha ezek az eszközök nem állnak rendelkezésre, akkor akár bekergethetjük őket egy olyan területre is, ahonnan nem tudnak elmenekülni, így közelharci fegyverekkel is megölhetjük őket. (pl.: Fallal körbevett területre, vagy akár a Mocsárba is elkergethetjük, ahol a Csápok (Tentacle) könnyű szerrel megölhetik őket).

Ha Fog Csapdákat helyezünk közvetlenül a bogyós bokrok közelébe, akkor megvédhetjük a bokrainkat, valamint még Csirkecombokat is szerezhetünk. Ha a Bogyós Bokrainkat még fallal is körbevesszük, akkor megakadályozhatjuk, hogy a pulykák kiszökjenek onnan.

Alternatívként felhasználhatunk a Bogyós Bokor farmunk megvédéséhez egy úgynevezett 'Houndius Shootius' nevű tornyot. Ültessünk a torony köré Bogyós Bokrokat. A megjelenő Pulykákat ez a torony képes egyetlen ütéssel elpusztítani. Ez egy elég jó módszer a bokrok megvédéséhez, főleg, ha jó sok bokrot ültetünk a torony köré (50+ bokrot), hiszen ekkor még a Pulykák Combjához is bőségesen hozzájuthatunk. Egy nap akár 10, vagy ennél több Csirkecombot is összegyűjthetünk ezzel a módszerrel.

A Pulykák vadászhatóak éjszaka is, ha azok nem tudtak elbújni egy bokorba, így a földön alszanak. Meg kell azonban jegyezni, hogy ezeket ha megütjük egyszer egy közelharci fegyverrel, akkor felkelnek és azonnal elszaladnak. Ez teszi a második közelharci fegyverrel való ütést nehézzé. Érdemes ilyenkor erősebb fegyverrel vadászni, pl. egy Tüskés Csáppal (Tentacle Spike), vagy hasonló fegyverrel.

Még egy egyszerű módja a pulykák megölésének, ha egy csoport Békához (Frog) vezetjük őket. Mivel ezek agresszív lények, egyből meg is támadják a Pulykákat.

Végső esetben becsalhatjuk a Pulykákat egy sarokba, oda ahol a föld és az óceán érintkezik egymással. Azonban ha itt öljük meg őket, akkor lehetséges, hogy beesnek a Csirkecombok az óceánba, ezáltal elveszítjük azokat.

Az alábbi táblázatban azt láthatjuk, hogy mennyi ütés szükséges egy adott fegyverre ahhoz, hogy megöljünk egy Pulykát, ha a karakter sebzése alapértelmezett.

A Pulykákat 2x kell megütni az Jégbottal (Ice Staff), hogy megfagyjanak, és 1x kell meglőni a Altató Fúvócsővel (Sleep Dart), hogy elaludjanak.

 Apróságok

* A Pulykák hangját Matt, a Klei Entertainment egyik művésze adta.
* A Pulykák az "Enter the Gobbler" frissítéskor kerültek be a játékba.
* A "Six Feet Under" frissítés előtt a Pulykák egy Csirkecombot, és egy Falatot (Morsel) dobtak.
* A Pulykák ugyan olyan "púpos" lények, mint a Malacok (Pig), vagy a Merm-ek.

 Galléria

Pulyka futás közben.Pulya menekül Wilsontól.Alvó pulyka.Megfagyott pulyka.Halott pulyka.Egy pulyka épp a bogyós bokorról eszi le a bogyókat.Pulyka csapda.Pulykabiztos bokorfarm.